Jette Andersen, daglig leder af Dana Cup, får sit ønske opfyldt, når hun med to andre tager til fodboldkonvention i Kansas City. Fra den 11. til den 15. januar skal Dana Cup tiltrække international opmærksomhed på fodboldmesse i Kansas City. Jette Andersen havde derfor håbet på, at målmand Jimmy Nielsen, der har en fortid i AaB og som nu spiller i Sporting Kansas, ville lægge vejen forbi. Hun får nu sit ønske opfyldt. Jimmy Nielsen kommer og skriver autografer.

Referat:
Målmand Jimmy Nielsen fra Sporting Kansas møder op i Dana Cups bod på konvention i USA.